Kauka

Kauka () – upė Kolumbijoje (Kaukos, Valje del Kaukos ir Antiokijos dep.); kairysis, svarbiausias Magdalenos intakas. Prasideda Sotaros paramose, Kolumbijos masyve, Centrinės Kordiljeros pietuose. Teka siauru giliu slėniu į šiaurę tarp Centrinės ir Vakarų Kordiljeros. Žemupyje teka Karibų jūros žemuma, kur sudaro pratakas ir ežerus. Įteka į Magdaleną (jos deltos kairiąją atšaką) ties Momposu.

Didžiausias intakas – Neči.

Laivyba nuo Kalio iki Kartago ir nuo Antiokijos iki žiočių. Ties Salvachina patvenkta hidroelektrinės tvenkiniu. Vandens lygis labai svyruoja. Vandeningiausia balandžio–gruodžio mėnesiais.

1971 m. upėje užfiksuotos 47 žuvų rūšys.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome.

 Šaltiniai 

Kategorija:Kolumbijos upės